Mulimo wa Banakazi mu Ekklesia
Eeci cibalo cizubulula milimo yeendelana alimwi iitaandaanyiki ya banalumi abamakaintu amunzi amu mbungano yakupaila ya Ekklesia
Milazyo ya Kuzwidilila
Ino mapenzi nzi aakuzingide buno buzuba? Hena yebo nokuba muyandwa wako mucitiingaana penzi lya kupona buumi bubotu? Naa ndipenzi lya kucubilana akataa bamukwasyi? Ambweni ujisi penzi ku milimo naa ucisata akaambo kakusala zitaluleme. Hena yebo upenga kulibilika akutakkazyika moyo na? Kufumbwa penzi ndyomulangene limwi, Mangwalo atupa milazyo yeelede kukupa busongo kuti uzwidilile.
Kotwaabila Sunu Cinkwa Cesu Caabuzuba
Aawa cinkwa ncaamba Mufutuli ncinkwa ca mumoza. Mbubwenya cinkwa ncotulya mbocitupa buumi bwaansaano, cinkwa ca moza acalo cilatuyumyayumya mu Muuya akutusolweda ku buumi butamani! Hena yebo ulatambula cinkwa cako caabuzuba na?
Bulumbu bwa Lusyomo Lutonkomene!
Eelyo notulemununa bapengede kufumbwa nzila njotubelesya, mubwini, tulemununa kupenga kwa Taata walo uumvwa zyoonse mbuli mbobalimvwide. Mbweenya buyo, eelyo notubayima lugwasyo aabo bapengede, twiima Taata Lwakwe. Aboobo kwaabila bantu bamwi nciindi cibotu alimwi mucito wa kukomba kwini.
Edward Wightman: Lufu Lweetezya
“Ikuti, aboobo, mabbuku aataponi kaasowelwa mumabangabanga aamulilo, mbubuti mbocinga caba kumabbuku aapona, atwaambe kuti, bantu?” Aaka nkaano ka Edward Wightman, eelyo ndizina litazyibidwe akataa basicikolo ba Bbaibbele mazubaano, pele lilizyibidwe mumusela kuti ooyo ngowakali muntu wamacaalizyo ku England kuumpilwa acisamu nkaambo kakuzanga mulusyomo.
Kulibambide Ku Ntenda: Bubotu bwa Kukkala Muminzi
Akataa kukwelanakwelana akucubilana mumakani aakusendekezya caando ca munyama, kamwi kaambo nkobayimpya bantu banji kumvwisyisya nkakuti kuli ciindi nsini cizyaakutuswena eelyo “nokunoonyina muntu uunoozumizyidwe kuula nokuba kuuzya pele buyo yooyo uujisi caando ca munyama.” Hena yebo ulilibambide kuciindi eeco na?
Kulibambila ku Ntenda Yakavwumbu: Mulimo wa MunaKristu
Kakwiina kudonaika, swebo tupona ncobeni mumazuba aamamanino mumusela wanyika iino. Mumyaka misyoonto yainda, kufumbwa muntu wakatii sole kukambauka kuti mamanino aanyika aswena, ooyo muntu wakali kunongwa, kufubaazyigwa akutandilwa kulaale. Pele sunu, nokuba boobo, nkaambo kazintu ziyaa kucitika munyika mazubaano, kufumbwa bantu boonse nkobakkala bayaakusinsimuka akubbatula meso kulangisya mbozilemede zintu zicitika muciindi ncotupona cino. Hena yebo ulilibambide kumazuba aacizya kumbele na? Mwati yebo kulaa ncozyi cini ncoyelede kulibambila? Eeci cibalo casika aciindi ceelede kuti cikugwasye kutalika kulibambila.
Kusololelwa kwa Bulemu: Koiya Kuzyiba Ncayanda Yahuwah Cigaminina Nduwe!
Kupona mumanyongwe aamamanino munyika kuyooyandika kubaa cilongwe cikamantene kakwiina kuleyaleya a Taata uuli Kujulu kwiinda mbucaabede muziindi zya baapositolo. Kufumbwa muntu uusyoma ulayandika kusololelwa munzila yaandeene nkaambo, muntu omwe-omwe zintu zimweendela munzila yiimpene abuumi mbwakkala buliimpene kuzwa kubantunyina. Tacili cintu ciyandika buyo kubaa cilongwe cigaminina a Taata, pele kulayandika akulizyiba jwi Lyakwe eelyo Walo nakanana kuli nduwe.
Kulisamika kwa Muna Kristu
Ncintu cabulengwa leza kuti muzeezo wamuntu, ooyo wakalengwa mumunkonzyanyo wa Mulengi wakwe, awalo alakkomana akuyanda zintu zibotu. Cimwi akataa zintu bantu nzyobayandisya ncakuyanda kulangika kubota nobasamide zikobela. Kulipakamisa akujatila bantu maanu kuti ubonwe mbobede amubili wako wabucete acinyonyoono, nkuba muzike wa KULIYANDA; eeco ncecibi cini ncaakawida Lusifa. Aabo baluleme bapona mazubaano kumamanino aamusela wanyika eeyi, banookakatila kusetekanya ciimo, kusiila limwi zyoonse kumbali kufumbwa cinga cabasinkila nokuba kubanyengelela bululami bwa kujulu.
Koyiya Bwakutambula Nguzu Zyabulemu Zitagoli!
Mumangwalo woonse kuli mulazyo wa nguzu zitaambiki, zilindizya buyo kufumbwa muntu uuyanda kuzitambula kwiinda mulusyomo. Mangwalo aamba kuti Yahuwah takonzyi kubeja. Kaambo keni ncocili boobo, nkaubauba: kufumbwa Yahuwah ncaamba, cilacitika mbweenya mbwaamba Walo naamanizya kwaamba cintu eeco!
Kulikkomanisya a Cipego ca Ciindi
Yahuwah ngu Taata wiinda bwaabi. Bunji bwa zipego Zyakwe tazitambulwi mumuya wa bulumbu akataa bana Bakwe, bazilanganya buyo mbuli zintu zimwi. Pele boonse beelede kwiibaluka kuti “Kufumbwa zipego zyoonse zibotu, zilondokede zyizwa kujulu kuli Taata wakalenga mimuni, walo uutasanduki alimwi kubala kwakwe takuzimaani aasyoonto mbuli cimvule(Jemusi 1:17) Cimwi cipego citalanganyigwi kabotu kwiinda zyoonse, ncipego ca ciindi.
Kukomba mu Moza wa Kasimpe
Kufumbwa naa ukomba mukabunga kasyoonto, naa amukwasyi wako, nokuba olikke, ulakonzya kutambula cileleko ca buzuba bwa Nsabata kokombela amunzi wako.
Cikombelo cabantu Bakaitilwa Anze
Mangwalo alisalazyide ncobeni. “Cikombelo” cicaalizya tacili cikombelo camazubaano. Pele, mbantu bamacaalizyo aabo Bakaitwa Kuzwida Anze. Balo bakalonga akuyaamuka zikombelo zyoonse. Mangwalo atutondezya musela wamamanino kuti unoolizandwide kuzwa ku Bbabbuloni, azikombelo zyakwe, kuzwa akataa bupaizi bwalusyomo lwakubeja azilengwa zyabo.
Kupaila: Nkuyoya kwa Muya wa Muntu
“Kupaila nkuyoya kwa muya wamuntu. Ngamaseseke aangzu zya moza. Kunyina nzila iimbi iikonzya kutola busena bwa kupaila nokuba kupa buumi bubotu muya wamuntu. Kupaila kutola moyo wamuntu munsaa Tinti lya buumi, akuyumyayumya milambi aminyemfu mubuumi bwa kupaila.
Kuteelela kuzyila mukubaa Lusyomo
Mbweenya mbuli lufutuko, kuteelela acalo ncipego. Kuteelela kuzyila munguzu zyesu kunyina acimbi pele milimo iitatambuliki kuli Yahuwah.
Zisyomyo Ziyandisi Zipati
Mumazubaano aamanizya musela wanyika, muulo wakujana buumi butamani watalika kulibonya antangalala. Kuyoonjila Kujulu kuyandika kusiya zyoonse zyaanyika. Buumi buyoocinca akuyandika busongo bupati kwiinda maanu aamuntu wanyama. Muciindi eeco, mbweenya mbuli muziindi zimwi, Yahuwah wakapa kale nzila yakweendela akumanizya penzi. Ijwi lyokwa Yahuwah lilaa nguzu zyakucita ncolyaamba cini. Aboobo, yebo weelede kulisakatizya muzisyomyo Zyakwe zilibotela nzyaakasyomya. Yebo inga wakkazyika ncobeni camba cako muzisyomyo zyoonse nkaambo eelyo Jwi lya Yahuwah lyakaambilizya zisyomyo eezyo, lilaa nguzu ncobeni zyakucita cintu cini ncolyaamba!
Buno Buzuba Antoomwe a Yahuwah
Kulyaaba abuzuba ngamaseseke aakukkomana ooko kukkalilila kwa ciindi cilamfu acilongwe ciyumu nta aMwami Yahuwah. Koiya sunu maseseke aakulisungula abuzuba mpoonya utalike kweendeenda kokkomene antoomwe aMwami Yahuwah!
tum_Latn cjk_Latn umb_Latn bem_Latn bem_Latn bem_Latn bem_Latn bem_Latn lua_Latn bem_Latn bem_Latn bem_Latn tum_Latn bem_Latn bem_Latn bem_Latn sna_Latn bem_Latn cjk_Latn bem_Latn scn_Latn bem_Latn cjk_Latn bem_Latn bem_Latn bem_Latn run_Latn bem_Latn sna_Latn bem_Latn bjn_Latn bem_Latn run_Latn run_Latn